stanford-oval/wikipedia huggingface dataset:
היער הלאומי סקוויה
היער

היער משתרע על שטח בן 4,829 קילומטרים רבועים, בגבהים שבין 300 עד 3,700 מטרים מעל גובה פני הים. הוא הוקם ב-1908 על שטח שנלקח משמורת יער הסיירה. ב-1909 הרחיב הנשיא תאודור רוזוולט את שטח היער. בשנה שלאחר מכן ניטל חלק משטח היער (ביחד עם שטחי יערות אחרים) כדי ליצור את היער הלאומי קרן (Kern National Fores). ההכרזה על יער קרן בוטלה ב-1915, והשטח שנלקח מהיער הלאומי סקוויה הושב אליו.
עצי הסקוויה שביער מהווים חלק מ-790 קילומטרים רבועים של יער ראשוני שבתחומו. מיני עצים אחרים שביער כוללים מינים שונים של אורנים ואשוחים.
בתחומי היער מצויים שישה שטחים פתוחים מוכרזים, הכלולים בתוכנית שימור השטחים הפתוחים של ארצות הברית. מקצת שטחיהם מצויים בתחומי יערות לאומיים אחרים.
בתחומי היער מצויים 4,000 קילומטרים של דרכים ו-1,370 קילומטרים של שבילים ומתקני קמפינג ונופש שונים. מטה היער נמצא ממערב לו, בעיר פורטרוויל (Porterville). ביער עצמו נמצאים ארבעה מטות אזוריים לפקחי היער.
היער מצוי בשכנות לפארקים הלאומיים סקוויה וקינגס קניון.
היער מנוהל על ידי שירות היערות של ארצות הברית.
המונומנט הלאומי הסקוויה הענקית

בחלקו הצפון-מערבי של היער נמצא חלקו הדרומי של המונומנט הלאומי הסקוויה הענקית (Giant Sequoia National Monument), המשתרע על פני 1,330 קילומטרים רבועים (חלקו האחר והנפרד של המונומנט נמצא צפונה משם, בתחום היער הלאומי סיירה). חלק זה כולל את מרבית עצי הסקוויה שביער, שהם כמחצית מעצי הסקוויה הענקית הקיימים. המונומנט הוקם בשנת 2000 על ידי צו נשיאותי שפרסם הנשיא ביל קלינטון.
בתחומי היער נמצא גם אתר המחטים (Needles) - סדרת תצורות סלע מחודדות מגרניט, המתנשאות על רכס שמעל ערוץ הנהר קרן
הערות שוליים

↑  מקור: אתר היער הלאומי סקוויה.
| --- | --- |
בקרת זהויות :  NLI: 987007530270705171  LCCN: no2009046170  NARA: 10044121  SUDOC: 202706834  VIAF: 155169412   WorldCat (עם VIAF): 155169412
הית'רו אקספרס

| --- | --- |

 מידע כללי
 מדינה:  הממלכה המאוחדת
 מפעיל:  Heathrow Airport Holdings Limited 
 מידע על ההקמה
 פתיחת הקו:  1998 
 מידע על הקו
 www.heathrowexpress.com
 
הית'רו אקספרס (באנגלית: Heathrow Express) הוא קו רכבת המקשר בין נמל התעופה לונדון הית'רו לתחנת הרכבת פדינגטון בלונדון. הקו נפתח בשנת 1998 ומפעילה אותו "חברת התפעול הית'רו אקספרס", השייכת לנמל התעופה הית'רו. הית'רו אקספרס פועל באופן עצמאי ואיננו כפוף לחוקים של זיכיונות רכבות בבריטניה.
היסטוריה

הית'רו אקספרס תוכנן כמיזם משותף בין נמל תעופה הית'רו לחברת הרכבות הבריטית, אך עבר במלואו לידי המחזיק הראשון בעקבות ההפרטה.
בניית הקו החלה בשנת 1993. העבודות העיקריות כללו 8 ק"מ של מנהרות של נתיב יחיד (לרבות שמונה ארובות חילוץ) ותחנות תת-קרקעיות בהית'רו מרכז ובטרמינל 4 של הית'רו. היה צורך גם בחישמול המסילות של הקו הראשי המערבי (GWML) בין פדינגטון לצומת נמל התעופה, שם התפצל הקו החדש מן הקו הראשי. צומת מרחף, שנודע בשם "סטוקלי פלייאובר" נבנה לשם חיבור המנהרה לקווים המהירים של GWML.
החל בינואר 1998 החל לפעול קו שירות פנימי בשם "הרכבת המהירה של הית'רו" (Heathrow Fasttrain) אל תחנה זמנית, שנקראה "צומת הית'רו", משם הסיע אוטובוס מיוחד את הנוסעים בשארית הדרך. השירות המלא החל לפעול ב-23 ביוני 1998, עם ארבע רכבות לשעה בכל כיוון.
בשנת 2005 החל לפעול שירות שנקרא "קשר הית'רו" (Heathrow Connectֻׂׂ), שירות שעצר פעמיים בשעה בתחנות לאורך המסלול. ב-2008 הוסט הית'רו אקספרס לשרת את טרמינל 5 במקום את טרמינל 4.
ראו גם

קו אליזבת
הית'רו אקספרס בתחנת פדינגטון
מראה פנים מקורי של המחלקה הראשונה
מראה פנים מקורי של קרון סטנדרטי
החוג האנטארקטי

החוג האנטארקטי מסומן באדום
החוג האנטארקטי הוא הקו המעגלי הדמיוני המקיף את הקוטב הדרומי, ואשר מדרומה לו השמש אינה זורחת בשיא החורף בחצי הכדור הדרומי (ה־21 ביוני), ואינה שוקעת בשיא הקיץ בחצי הכדור הדרומי (ה־21 בדצמבר). בחוג האנטארקטי עצמו, השמש משיקה לאופק ב־21 בדצמבר ועולה שוב.
החוג האנטארקטי נמצא בקרוב בקו רוחב 66.5° דרום - בהתאם לזווית בין ציר הסיבוב של כדור הארץ למישור המילקה.
ראו גם

חוג הקוטב - הסבר מפורט על התופעה.
החוג הארקטי
הטמרייר הלוחמת

| --- | --- |

 מידע כללי
 צייר:  ויליאם טרנר
 תאריך יצירה:  1838
 טכניקה וחומרים:  שמן על בד
 ממדים בס"מ
 רוחב:  121.6 ס״מ 
 גובה:  90.7 ס״מ 
 נתונים על היצירה
 זרם אמנותי:  הרומנטיקה 
 מספר יצירה:  NG524 (הגלריה הלאומית) 
 מיקום:  הגלריה הלאומית, לונדון
 
הטמרייר הלוחמת (באנגלית: The Fighting Temeraire) היא יצירה בצבעי שמן של הצייר האנגלי ויליאם טרנר משנת 1838. היצירה הוצגה לראשונה באקדמיה המלכותית לאמנויות בשנת 1839. בציור מתוארת ספינת מלחמה אה"מ טמרייר (אנ'), אחת מהספינות שהשתתפו בקרב טרפלגר.
הציור מוצג בגלריה הלאומית שבלונדון, וטרנר הוריש אותו למדינה בשנת 1851. ב-2005, בסקר שנערך על ידי רדיו BBC, היצירה נבחרה כציור הבריטי האהוב ביותר. בשנת 2020, הציור נוסף לגב שטר ה-20 פאונד הבריטי.
אודות היצירה

טרנר השלים את הציור בשיא הקריירה שלו, והציור הוצג באקדמיה המלכותית לאמנויות בלונדון במשך כ-40 שנה. הצייר נודע בציורי הנוף שלו שבהם הוא עשה שימוש בים, במזג האוויר ובאור. טרנר חיי רוב חייו ליד נהר התמזה, ורוב יצירותיו נסובו על סצנות של סירות ומים. הוא נהג להשתמש בצבעי שמן ומים, לעשות סקיצות של יצירותיו ולהשלימם בסטודיו.
טרנר חזה בטמרייר בביצות בגריניץ' ביחד עם הצייר קלארקסון סטנפילד בצהריי 5 בספטמבר 1838. הטמרייר, אוניית מפרש ידועה אך מיושנת, נגררה למעגן רות'רהית' (Rotherhithe) שם הייתה מיועדת לפירוק, לאחר שהצי המלכותי מכר אותה לטובת הצטיידות באוניות חדישות יותר, ושיט זה היה איפוא בבחינת דרכה האחרונה. לא ידוע אם בעת הזו טרנר הספיק ליצור סקיצות של האונייה, אך מאוחר יותר הוא הספיק לתפוס את הספינה במעגן ברות'רהית', שם הוא יצר מספר סקיצות ליצירה. מזג האוויר באותו יום היה שמשי, והרקע המעונן הוא פרי המצאתו של הצייר. בציור נראית ספינת גרר מונעת בקיטור המושכת את הטמרייר, אף על פי שבמציאות היו שתי גוררות כאלו. ניתן לראות את טרנר ואת סטנפילד בסירה קטנה בצידו הימני של הציור.
הצייר היה בן 28 כאשר בריטניה נכנסה למלחמות הנפוליאוניות, ותקופה זו חיזקה אצלו את רגש הפטריוטיזם כלפי המדינה. הטמרייר הייתה ידועה מאוד עקב ההצלחה שלה בקרב בטרפלגר, ומכירתה לפירוק עוררה התעניינות וסיקור תקשורתי נרחב. ייתכן כי זאת הסיבה שהביאה את האונייה לידיעתו של טרנר ולרצונו לצייר אותה.
אודות היצירה > סמליות

הקומפוזיציה בציור היא ייחודית מפני שהנושא המרכזי בה, האונייה, מופיע רק בחלקו השמאלי. הספינה מודגשת על רקע השמים הכחולים והערפל שמסביבה. יופייה של הטרמרייר הישנה מנוגד לספינת הגרר החדישה אך מכוערת, המוציאה עשן מארובתה. טרנר יצר משולש של ארבע ספינות התוחמות את רקע השמים הכחולים. הספינה הגדולה שבהן היא הטרמייר, והשלוש האחרות קטנות יותר באופן היוצר את המשולש.
בצידו האחר של הציור, בדיוק באותו מרחק של הטמרייר מהקצה, שוקעת השמש. קרני השמש השוקעת מתפרסות על רחבי העננים מעליה, וניתן לראות את השתקפותה על המים. ההשתקפות של השמש על המים והעשן המיתמר מהגוררת דומים מאוד בצבעם. שקיעת השמש מסמלת סופה של תקופה עבור הצי המלכותי הבריטי. מעל התורן של הטמרייר מגיח הירח, המסמל את תחילתה של תקופת המהפכה התעשייתית. היצירה מסמלת את סוף עידן הגבורה של אוניות המפרש, ואולי גם חששות מסוף הקריירה המפוארת של הצייר עצמו.
הערות שוליים

↑  "Turner wins 'great painting' vote", BBC (באנגלית)
| --- | --- |
בקרת זהויות :  GND: 4458346-1
הידרופיליות

הידרופיליות (מיוונית: ύδρο, הידרו – מים; φιλια, פיליה – ידידות, אהבה) מתארת את התכונה הפיזיקלית של מולקולה להיקשר למים: בהתאם לחוקי התרמודינמיקה, מולקולות הידרופיליות מסיסות במים ובכל ממס קוטבי אחר.
התכונות האופייניות למולקולה (או חלק ממולקולה) הידרופילית, להיות טעונה או קוטבית ובדרך כלל בעלת יכולת ליצור קשר מימן, מאפשרות לה להתמוסס בקלות יחסית במים מאשר בשמן או בממסים הידרופוביים אחרים.
למולקולות סבון ולחלק מהליפידים קצה הידרופילי וקצה הידרופובי מה שגורם להן ליצור מיצלות בתוך מים באופן ספונטני. חומרי גלם לתעשייה לעיתים מסומנים כ-HP כדי לזהותם כהידרופילים, בניגוד ל-LP.
אם החומר הידרופילי חזק, תגובת ההמסה עלולה להיות אקסותרמית (כמו גבס, חומצה גופרתית, חומצה חנקתית וסודה קאוסטית).
ראו גם

אמפיפיליות
קשרי מימן
הערות שוליים

↑  הידרופיליות: מה זה ואיך זה משפיע על חומרים?, באתר polaridad.es
ערך זה הוא קצרמרבנושא כימיה. אתם מוזמנים לתרום לוויקיפדיה ו.
הברית הפרוגרסיבית של סוציאליסטים ודמוקרטים

| --- | --- |

 שם רשמי:  Group of the Progressive Alliance of Socialists and Democrats in the European Parliament 
 מנהיגים:  מרטין שולץ
 תקופת הפעילות:  23 ביוני 1953 – הווה (71 שנים)
 אידאולוגיות:  סוציאל-דמוקרטיה, פרו-אירופיות
 מיקום במפה הפוליטית:  מרכז-שמאל
 ארגונים בינלאומיים:  הברית הפרוגרסיבית 
 נציגויות בפרלמנטים
 חברי פרלמנט:  136 (הפרלמנט האירופי) 
 www.socialistsanddemocrats.eu
 
מנהיגה הנוכחי של המפלגה, החל מ-2012, הנס סוובודה
מנהיגה הקודם של המפלגה, בין השנים 2004-2012, מרטין שולץ
הברית הפרוגרסיבית של סוציאליסטים ודמוקרטים (באנגלית: Progressive Alliance of Socialists and Democrats, S&D; בגרמנית: der Progressiven Allianz der Sozialisten & Demokraten im Europäischen Parlament, S&D; בצרפתית: Alliance progressiste des socialistes & démocrates au Parlement européen, S&D) היא מפלגת מרכז-שמאל אירופית. המפלגה מחזיקה בעמדות סוציאל-דמוקרטיות ותומכת בהרחבת האיחוד האירופי ובהעמקת האינטגרציה בין חברותיו.
המפלגה בעלת השפעה נרחבת באיחוד, וכיום, היא המפלגה הפוליטית השנייה בגודלה בפרלמנט האירופי, ושימשה כגדולה ביותר עד לשנת 1999.
היסטוריה

המפלגה קיימת בצורה זו או אחרת החל מיוני 1953 כחברה באספה המשותפת של קהילת הפחם והפלדה האירופית, ולאחר מכן כחברה בפרלמנט האירופי.
עם הבחירות הראשונות לפרלמנט האירופי כגוף נבחר בשנת 1979, הפכה המפלגה למפלגה הגדולה ביותר בפרלמנט, וזכתה במעט יותר מרבע מהמושבים בו. מגמה זו המשיכה להישמר גם במערכות הבחירות הבאות (1984, 1989 ו-1994), והמפלגה שימרה את מעמדה כמפלגה הגדולה ביותר בפרלמנט. במהלך שלהי שנות ה-80, עברה המפלגה תמורות פנימיות רבות, אשר במסגרתן, הפכה סיעת מפלגת הסוציאליסטים האירופים לסיעה הדומיננטית במפלגה, אשר מהווה החל מאז את עמוד השדרה של המפלגה.
בבחירות 1999, ספגה המפלגה מפלה, ואיבדה את הבכורה בפרלמנט למפלגת הימין מפלגת העם האירופי (EPP). מאז בחירות אלו, לא הצליחה המפלגה לשקם את מעמדה, וגם במערכות הבחירות הבאות (2004, 2009, 2014) המשיכה להחזיק במקום השני בפרלמנט, לאחר ה-EPP.
תוצאות בבחירות

| תוצאות הברית הפרוגרסיבית של סוציאליסטים ודמוקרטים בבחירות לפרלמנט האירופי לאורך השנים> בחירות | תוצאות הברית הפרוגרסיבית של סוציאליסטים ודמוקרטים בבחירות לפרלמנט האירופי לאורך השנים> מושבים | תוצאות הברית הפרוגרסיבית של סוציאליסטים ודמוקרטים בבחירות לפרלמנט האירופי לאורך השנים> אחוז | תוצאות הברית הפרוגרסיבית של סוציאליסטים ודמוקרטים בבחירות לפרלמנט האירופי לאורך השנים>  |
| --- | --- | --- | --- |
| 1979 | 410/113 | 27.6% |  |
| 1984 | 434/130 | 30.0% |  |
| 1989 | 518/180 | 34.7% |  |
| 1994 | 567/198 | 27.6% |  |
| 1999 | 626/180 | 28.8% |  |
| 2004 | 732/200 | 25.3% |  |
| 2009 | 736/183 | 25% |  |
יושבי ראש המפלגה לדורותיהם

| יושבי ראש הברית הפרוגרסיבית של סוציאליסטים ודמוקרטים לאורך השנים> זמן כהונה | יושבי ראש הברית הפרוגרסיבית של סוציאליסטים ודמוקרטים לאורך השנים> יושב ראש | יושבי ראש הברית הפרוגרסיבית של סוציאליסטים ודמוקרטים לאורך השנים> מדינה | יושבי ראש הברית הפרוגרסיבית של סוציאליסטים ודמוקרטים לאורך השנים> מפלגה לאומית |
| --- | --- | --- | --- |
| 1953-1956 | גי מולה | צרפת צרפת | המפלגה הסוציאליסטית הצרפתית |
| 1956-1958 | הנדריק פייאט | בלגיה בלגיה | המפלגה הסוציאליסטית |
| 1958-1959 | פייר לפי | צרפת צרפת | המפלגה הסוציאליסטית הצרפתית |
| 1959-1964 | ווילי בירגלבך | גרמניה מערב גרמניה | המפלגה הסוציאל-דמוקרטית |
| 1964-1967 | קייטה שטרובל | גרמניה מערב גרמניה | המפלגה הסוציאל-דמוקרטית |
| 1967-1974 | פרנסיס ולס | צרפת צרפת | המפלגה הסוציאליסטית הצרפתית |
| 1974-1975 | ז'ורז' ספינל | צרפת צרפת | המפלגה הסוציאליסטית הצרפתית |
| 1975-1979 | לודוויג ספינל | גרמניה מערב גרמניה | המפלגה הסוציאל-דמוקרטית |
| 1979-1984 | ארנסט גלין | בלגיה בלגיה | המפלגה הסוציאליסטית |
| 1984-1989 | רודי ארנדט | גרמניה מערב גרמניה | המפלגה הסוציאל-דמוקרטית |
| 1989-1994 | ז'אן פייר קוט | צרפת צרפת | המפלגה הסוציאליסטית הצרפתית |
| 1994-1999 | פאולין גרין | הממלכה המאוחדת הממלכה המאוחדת | מפלגת הלייבור |
| 1999-2004 | אנריקה ברון קרספו | ספרד ספרד | מפלגת הפועלים הסוציאליסטית |
| 2004-2012 | מרטין שולץ | גרמניה גרמניה | המפלגה הסוציאל-דמוקרטית |
| החל מ-2012 | הנס סוובודה | אוסטריה אוסטריה | המפלגה הסוציאל-דמוקרטית |
מפלגות לאומיות תומכות

המפלגות בפרלמנט האירופי, הם למעשה התאגדויות של מפלגות לאומיות מהפרלמנטים הלאומיים של מדינות האיחוד. ברשימה זו, מוצגים המפלגות המרכיבות את מפלגת הברית הפרוגרסיבית של סוציאליסטים ודמוקרטים.
| מדינה | מפלגה לאומית |
| --- | --- |
אוסטריה אוסטריה: המפלגה הסוציאל-דמוקרטית האוסטרית
בלגיה בלגיה: המפלגה הסוציאליסטית הולונית
בלגיה בלגיה: המפלגה הסוציאליסטית הפלמית
בולגריה בולגריה: המפלגה הסוציאליסטית הבולגרית
קרואטיה קרואטיה: המפלגה הסוציאל-דמוקרטית
קפריסין קפריסין: המפלגה הדמוקרטית
קפריסין קפריסין: התנועה לסוציאל-דמוקרטיה
צ'כיה צ'כיה: המפלגה הסוציאל-דמוקרטית הצ'כית
אסטוניה אסטוניה: המפלגה הסוציאל-דמוקרטית
פינלנד פינלנד: המפלגה הסוציאל-דמוקרטית של פינלנד
צרפת צרפת: המפלגה הסוציאליסטית הצרפתית
גרמניה גרמניה: המפלגה הסוציאל-דמוקרטית של גרמניה
יוון יוון: התנועה הסוציאליסטית הפאן-הלנית
הונגריה הונגריה: המפלגה הסוציאליסטית ההונגרית
אירלנד אירלנד: מפלגת העבודה
איטליה איטליה: המפלגה הדמוקרטית
איטליה איטליה: מפלגת השמאל הדמוקרטי
איטליה איטליה: המפלגה הסוציאליסטית האיטלקית
ליטא ליטא: המפלגה הסוציאל-דמוקרטית
לוקסמבורג לוקסמבורג: מפלגת הפועלים הסוציאליסטית של לוקסמבורג
מלטה מלטה: מפלגת העבודה
הולנד הולנד: מפלגת העבודה
פולין פולין: ברית השמאל הדמוקרטית
פולין פולין: סוציאל-דמוקרטיה לפולין
פורטוגל פורטוגל: המפלגה הסוציאליסטית
רומניה רומניה: המפלגה הסוציאל-דמוקרטית
סלובקיה סלובקיה: כיוון - סוציאל-דמוקרטיה
סלובניה סלובניה: המפלגה הסוציאל-דמוקרטית
ספרד ספרד: מפלגת הפועלים הסוציאליסטית הספרדית
שוודיה שוודיה: מפלגת הפועלים הסוציאל-דמוקרטית של שוודיה
בריטניה בריטניה: מפלגת הלייבור
ראו גם

מפלגות בפרלמנט האירופי
מפלגת הסוציאליסטים האירופים
הערות שוליים

↑  "Seats by political group in each Member State: definitive results at 14 July 2009 at 09:00 CEST", 14 July 2009, from http://www.elections2009-results.eu/
↑  John Peterson; Michael Shackleton (22 March 2012). The Institutions of the European Union. Oxford University Press. pp. 340–. ISBN 978-0-19-957498-8. Retrieved 7 August 2013.
↑  "PES on Europe Politique". Europe-politique.eu. Retrieved 2010-06-18.
↑  "Organisation - History - The Socialist Group in The European Parliament". Europa (web portal). Retrieved 2009-04-02.
1 2  Europe Politique: Parlement européen (in French)
↑  "Confederation of the Socialist Parties of the European Community Collection". Iisg.nl. 2005-12-07. Retrieved 2010-06-18.
↑  How does the PES work?
דרק האף

| --- | --- |

 לידה:  17 במאי 1985 (בן 39) סולט לייק סיטי, יוטה, ארצות הברית
 מדינה:  ארצות הברית
 מקום מגורים:  סולט לייק סיטי 
 השכלה:  האקדמיה לאמנויות התיאטרון איטליה קונטי 
 תקופת הפעילות:  מ-2001
 מקצוע:  רקדן, כוראוגרף, שחקן, זמר, מוזיקאי, סופר
 בן או בת זוג:  נינה דוברב (אוגוסט 2013–אוקטובר 2013) 
 פרסים והוקרה:  Primetime Emmy Award for Outstanding Choreography (2013)  Primetime Emmy Award for Outstanding Choreography (2015)  Primetime Emmy Award for Outstanding Choreography (2021) 
 derekhough.com
 
דרק האף (באנגלית: Derek Hough; נולד ב-17 במאי 1985) הוא כוראוגרף זוכה פרס אמי ורקדן אמריקאי. ידוע בעיקר בשל עבודתו מאז ספטמבר 2007 בגרסה האמריקאית לתוכנית "רוקדים עם כוכבים" שם זכה שש פעמים. ב-2013 זכה בפרס על כוריאוגרפיה יוצאת דופן בטקס פרסי האמי השנתי על שלושה ריקודים בתוכנית "רוקדים עם כוכבים" להם הוא עשה כוריאוגרפיה.
ב-2015 זכה שוב בפרס על כוריאוגרפיה יוצאת דופן בטקס פרסי האמי השנתי על הכוריאוגרפיה וביצוע הריקוד (יחד עם אחותו ג'וליאן) לשיר "Elastic Heart" של הזמרת סיה בפרק הגמר של העונה ה-20 של התוכנית "רוקדים עם כוכבים".
הוא גם שיחק בהפקות במה כמו ההפקה המקורית של "פוטלוס – המחזמר" ב-2006 בתיאטרון Novelo בווסט אנד בלונדון וה"ניו יורק ספרינג ספקטקולר" ב-2015 בניו יורק רדיו סיטי הול.
הוא מחזיק בתואר אלוף עולם בריקודים בסגנון אמריקאי-לטיני למשתתפים מתחת לגיל 21.
ב-5 באוגוסט 2014 יצא לאור ספרו "Taking the Lead" ותוך שבוע נכנס לרשימת רבי-המכר של ה"ניו יורק טיימס".
ילדות

האף נולד בסולט לייק סיטי, יוטה שבארצות הברית למשפחה נוצרית-מורמונית, ילד רביעי למריאן וברוס האף. יש לו ארבע אחיות: שלוש גדולות ממנו, ואחות אחת קטנה ממנו, השחקנית והרקדנית ג'וליאן האף. כל הסבים והסבתות של האף היו רקדנים, שני הוריו הכירו בקולג' על רחבת הריקודים. הוריו התגרשו כשהיה ילד צעיר.
בהיותו ילד, הוא עסק באקרובטיקה, בקראטה ובתחומי ספורט שונים נוספים כגון כדורגל וכדורסל. אמו שלחה אותו לחוגים שונים וחשפה אותו לעולם האמנות לסוגיה, הוא למד לנגן בתופים ובפסנתר, היה מיומן בריקודי ג'אז, סטפס, ריקודים לטיניים ואפילו למד בלט.
הוא החל להתאמן בריקודים לטיניים ובגיל עשר החל להשתתף בתחרויות בלוס אנג'לס ובניו-יורק. באחת התחרויות בהן השתתף, הבחינו בו שירלי וקורקי באלאס, מאמנים ורקדנים בריטיים, אלופים בעלי שם עולמי. השניים זיהו את הפוטנציאל הגלום בו ותקופה קצרה לאחר מכן, כשהיה בן 12, עבר ללונדון והחל ללמוד ריקוד מקצועי באקדמיה לאמנויות (Italia Conti Academy of Theatre Arts) תחת ידיהם המקצועיות של שירלי וקורקי באלאס.
יחד עם האף למד בנם של שירלי וקורקי מארק באלאס ויותר מאוחר הצטרפה אליהם ג'וליאן, אחותו של האף. הוא נשאר בלונדון 10 שנים, ויחד עם באלאס וג'וליאן הופיעו בתחרויות ריקוד באנגליה וארצות הברית ותוכניות בטלוויזיה הבריטית ובנוסף ללימודי הריקוד הקימו מארק, ג'וליאן והאף הרכב פופ בשם 2B1G.
מאוחר יותר הרכיבו האף, מארק ועוד שלושה מחבריהם את ההרכב BHB (Ballas Hough Band).
קריירה > ריקוד

האף זכה ב-2002 בתחרות העולמית של ה-IDSF בפולין לריקודים לטיניים לצעירים. בנוסף זכה ברקדן השנה הצעיר של LA ובפרס הרקדן היוצא דופן בתחרות של ה-New York Dance Alliance.
הוא השתתף ככוריאוגרף בצוות של ברונו טוניולי בתוכנית "DanceX" ב-2007. באותה השנה הצטרף לצוות הרקדנים הקבוע של "רוקדים עם כוכבים" בפורמט האמריקאי.
הוא השתתף ויצר כוריאוגרפיות לקליפים שונים בהם הקליפ לשיר "That Song in My Head" של אחותו הצעירה ג'וליאן בו הוא השתתף, הקליפ לשיר "Parachute" של שריל קול בו השתתף ולו יצר כוריאוגרפיה, הקליפ לשיר "Someone Somewhere Tonight" של זמרת הקאנטרי קלי פיקלר, בת זוגו לעונה ה-16 בקליפ זה גם השתתף וגם יצר את הכוריאוגרפיה וקליפים נוספים בהם השתתף במהלך השנים.
ב-18 באפריל 2013 הודיע שהוא מתחיל לעבוד עם המחליקים ואלופי העולם בריקודים על הקרח מריל דייוויס וצ'ארלי וויט. הוא יצר להם כוריאוגרפיה מיוחדת לריקוד על הקרח שמכיל אלמנטים מהקוויקסטפ והפוקסטרוט, עם ריקוד זה הם זכו במקום הראשון בקטגוריית הריקוד הקצר באולימפיאדת החורף שהתקיימה בסושי רוסיה.
בקיץ 2014 יצאו האף ואחותו ג'וליאן לסיבוב ההופעות "Move - Live on tour" במעל ל-40 מדינות ברחבי ארצות הברית וקנדה. מופע זה שילב שירה וריקוד, רקדנים נוספים ושיתוף פעולה עם הקהל.
בתחילת 2015 הודיעו הוא וג'וליאן כי יצאו גם בקיץ 2015 לסבב הופעות נוסף שיקרא "MOVE - Live on tour 2". ב-2 במרץ 2015 התארחו האחים בתוכנית האירוח של אלן דג'נרס ודיברו על סבב ההופעות הקרב.
בחודשים מרץ-אפריל-מאי של 2015 לקח חלק במופע "New York Spring Spectacular" שעלה ב-Radio City Music Hall בניו יורק. הוא כיכב בתפקיד ג'ק ולצידו הופיעו זוכת הטוני לאורה בננטי והרוקטס של ניו יורק. בנוסף השתתפו אורחים רבים נוספים.
בשל פציעה במהלך חזרות לערב מיוחד לציון עשור לתוכנית "רוקדים עם כוכבים", נאלץ לבטל את השתתפותו בהופעות האחרונות בניו יורק ברדיו סיטי ובמקביל הרקדן סאשה פרבר החליף אותו בתוכנית "רוקדים עם כוכבים" ורקד עם נסטיה עד שהוא חזר לרקוד שוב בתוכנית חצי הגמר.
קריירה > משחק וטלוויזיה

האף עשה תפקידי תיאטרון קטנים. ב-2005 השתתף ב-"Chitty Chitty Bang Bang" בתיאטרון בלונדון. ב-2006 גילם את דמותו של ישו בהצגה "Jesus Christ Superstar" בתיאטרון מילפורד בלונדון.
את קריירת המשחק המשמעותית שלו התחיל האף בתפקיד רן (Ren) ב-2006 בהפקת המקור למחזמר "פוט-לוס" (Footloose: The Musical) בתיאטרון נובלו בלונדון. ההשתתפות במחזה העניקה להאף את המועמדות לתגלית השנה בתחרות בחירת הנוער של Whatsonstage.
האף הספיק להשתתף בתפקיד קטן בסרט "הארי פוטר ואבן החכמים" ב-2001.
הופעתו הראשונה בברודוויי הייתה ב-2010 במחזה בשם "Burn the Floor" לצד קים ג'ונסון ומרי מרפי בארבע ההרצות האחרונות של המופע. בנוסף השתתף האף בתפקיד אורח קטן בסרט "Rock of Ages" של הבמאי אדם שנקמן ב-2012.
ב-2007 השתתף האף בתוכנית "DanceX" ככוריאוגרף. יותר מאוחר באותה השנה התחיל האף להשתתף בגרסה האמריקאית לתוכנית "רוקדים עם כוכבים" והצטרף לעונתה החמישית.
ב-2011 השתתף בתפקיד אורח בסדרה "Better With You" בתפקיד פיליפ המורה לריקוד.
בנוסף באותה השנה השתתף בתוכנית דוקומנטרית של ה-MTV בשם "כשהייתי בן 17".
במאי 2013 יצא לאקרנים באירופה סרטו "Make Your Move 3D" המוכר גם בשם "Cobu 3D" ובמהלך 2013 הוקרן ברחבי אירופה ואסיה. בסרט משחק האף בתפקיד ראשי את דוני לצד הזמרת הקוריאנית בואה. הסרט מגולל את סיפור אהבתם של שני רקדנים צעירים בניו יורק הנקלעים למרכזה של יריבות בין מועדוני הריקוד המחתרתיים של אחיהם.
באותה השנה הוא הנחה את השעשועון "Family Dance Off" של רשת ABC העוסק בתחרות ריקודים בין משפחות.
קצת יותר מאוחר ב-2013 הצטלם האף לפרק בעונה הרביעית של התוכנית "Ridiculousness" שמשודרת ב-MTV. העונה הרביעית של התוכנית עלתה לאוויר ב-2014.
ב־31 במרץ 2014 התקיימה הפרמיירה של הסרט "Make Your Move 3D" בלוס אנג'לס וב־18 באפריל 2014 הסרט יצא למסכים בארצות הברית.
בספטמבר 2014 עלתה למסך עונתה השלישית של הסדרה "נאשוויל" של רשת ABC, בעונה זאת השתתף האף בתפקיד נוח ואסט.
ב-2015 שודרה בערוץ HGTV תוכנית בת 4 פרקים בשם "Mark & Derek's Excellent Flip" בה האף השתתף בתפקיד עצמו. בתוכנית האף ומארק הציגו מהפך עיצובי של נכס בלוס אנג'לס.
בנוסף באותה שנה השתתפו האף ואחותו ג'וליאן בתוכנית "קרב הליפסינק" של ערוץ SPIKE. בתוכנית הראשונה בה השתתפו (אשר שודרה במסגרת העונה הראשונה של התוכנית) ניצחה ג'וליאן את האף, כמה שבועות לאחר מכן (יולי 2015) במהלך סיבוב ההופעות שלהם "MOVE", קיימו האף וג'וליאן קרב ליפסינק נוסף שהתקיים בניו יורק בו האף ניצח. (מופע הליפסינק בניו יורק לא שודר בטלוויזיה ולא היה חלק מהעונה הרשמית של התוכנית).
בשנת 2021 השתתף בעונה השנייה בתפקיד זאק בסדרת הסטרימינג של דיסני+ "היי סקול מיוזיקל: המחזמר: הסדרה".
קריירה > מוזיקה

בין לימודי הריקוד והחוגים השונים פיתח האף אהבה גדולה לשירה. בשנים הראשונות בלונדון היה חבר בהרכב 2B1G יחד עם מארק באלאס ואחותו הצעירה ג'וליאן. יותר מאוחר הצטרפו האף ובאלאס להרכב בשם Almost Amy שבו היו חברים גם הארי סליבאן, אמילי גרייס וסאם מרדר.
יותר מאוחר שונה שם ההרכב ל-BHB, Ballas-Hough Band. ב-2009 יצא דיסק ללהקה שנשא את שם ההרכב "BHB".
ב-2013 השתתף האף במופע עם המקהלה הפילהרמונית של קליפורניה, שם ביצע 2 שירים ובנוסף רקד עם אמה סלייטר.
חיים אישיים

האף יצא עם השחקנית והזמרת הבריטית אינדיה דה ביופרט בין השנים 2000–2008. בשנת 2008 החל לצאת עם השחקנית שאנון אליזבת, בת זוגו לעונה השישית של "רוקדים עם כוכבים", הזוגיות הסתיימה באוגוסט 2009. בין השנים 2010–2011 יצא האף עם הזמרת/רקדנית ואשת הטלוויזיה הבריטית שריל קול. ב-2013 יצא האף עם השחקנית נינה דוברב הידועה מדרמת הערפדים של רשת CW "יומני ערפד".
הערות שוליים

↑  "Derek Hough profile". TV Guide. נבדק ב-13 בינואר 2015. {{cite web}}:  (עזרה)
↑  "Derek Hough & Aneta Piotrowska". Dance Info Net.
↑  Watch out Derek! Maria Menounos sinks her teeth into Hough as he reveals this is his final Dancing With The Stars
↑  Denise Petski, Derek Hough Joins ‘High School Musical: The Musical: The Series’ As Recurring, Deadline, ‏2020-03-05 (באנגלית אמריקאית)
| --- | --- |
בקרת זהויות :  BnF: cb16966098s (data)  GND: 1282398288  ISNI: 0000 0004 0708 3056  LCCN: no2013113725  MusicBrainz: 42109042-a5f4-4b86-9ec3-a0f3c13e3fd1  NTA: 383479967  VIAF: 305410728   WorldCat (עם VIAF): 305410728 
דרק האף, 2009
הית' פרימן

| --- | --- |
אין תמונה חופשית
 לידה:  23 ביוני 1980 ניו יורק, ארצות הברית 
 פטירה:  14 בנובמבר 2021 (בגיל 41)
 מקום לימודים:  אוניברסיטת ניו יורק בית הספר טיש לאומנויות אוניברסיטת טקסס באוסטין
 תקופת הפעילות:  2001–2021 (כ־20 שנה)
 תחום יצירה:  משחק
 
הית' פרימן (באנגלית: Heath Freeman;‏ 23 ביוני 1980 – 14 בנובמבר 2021) היה שחקן אמריקאי. הוא נודע בזכות תפקידו בדרמה המשפטית "Raising the Bar" וגם בתור הרוצח הסדרתי הווארד אפס בסדרה "בונז". כמו כן הופיע בסדרה "NCIS" ובסרטים "סקייטלנד" ו"אימה בערבה".
פרימן מת מהרעלה של שילוב סמים ב-14 נובמבר 2021, בגיל 41.